NaiveNeuron/SloPal huggingface dataset:
Matovič, Igor, podpredseda vlády a minister financií SR (2021-07-01):
Ďakujem veľmi pekne. Vážený pán predsedajúci, kolegovia, kolegyne, vážený člen vlády, dovoľte mi, aby som z poverenia predsedu vlády Eduarda Hegera podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Čiže, neprítomný bude pán minister vnútra Roman Mikulec kvôli pracovným povinnostiam. Zastupujem ho osobne ja. Neprítomný bude minister zahraničných vecí a európskych záležitostí Ivan Korčok kvôli pracovným povinnostiam, zastupuje ho minister zdravotníctva Vladimír Lengvarský. Neprítomný bude minister školstva, vedy, výskumu a športu Branislav Gröhling kvôli pracovným povinnostiam, zastupuje ho minister zdravotníctva Vladimír Lengvarský. Neprítomná bude ministerka kultúry Natália Milanová, je na zahraničnej pracovnej ceste, zastupuje ju minister zdravotníctva Vladimír Lengvarský. Neprítomný bude minister práce, sociálnych vecí a rodiny Milan Krajniak, nie sú na neho otázky. Takisto neprítomný bude minister dopravy a výstavby Andrej Doležal, nie sú na neho otázky. Neprítomný bude minister pôdohospodárstva a rozvoja vidieka Samuel Vlčan, nie sú na neho otázky.
Blanár, Juraj, podpredseda NR SR (2021-06-18):
Chcem sa spýtať, či sa niekto chce prihlásiť ústne do rozpravy, môže tak teraz urobiť. Nie je tomu tak, uzatváram teda rozpravu a chcem sa spýtať pána predkladateľa, či má záujem záverečným slovom. Nie. Pani spravodajkyňa? Nech sa páči, máte slovo.
Hort, Milan, podpredseda NR SR (2010-10-19):
Páni kolegovia, skúsme rešpektovať to, že keď niekto s faktickou poznámkou vystupuje na predrečníka, tak mu nechajme dve minúty a vy ste sa tiež prihlásili s faktickou poznámkou, máte svoj názor, nikto vás neokrikoval, skúsim vás poprosiť ešte raz, aby sme sa rešpektovali. Ďakujem pekne. Pán poslanec Martin Pado. (Ruch v sále.) Pán Rafaj, poprosím o pokoj.
B. Bugár, podpredseda NR SR: (2004-03-10):
(Hlasovanie.) Prítomných 130 poslancov, za návrh 118, hlasovania sa zdržal 12. Konštatujem, že sme schválili vládny návrh Colného zákona a o zmene a doplnení niektorých zákonov . Budeme hlasovať teraz o vládnom návrhu zákona o opatrenia proti porušovaniu práv duševného vlastníctva pri dovoze, vývoze a spätnom vývoze (tlač 512). Pán poslanec Horák, nech sa páči, ako spravodajca môžete uvádzať jednotlivé hlasovania. V. Horák, poslanec: Z rozpravy nevyplynuli žiadne pozmeňujúce návrhy. Budeme hlasovať len o návrhoch, ktoré sú v spoločnej správe. Gestorský výbor odporúča hlasovať o pozmeňujúcich návrhoch 1 až 4, 7 až 22 s odporúčaním schváliť ich a o bodoch 5 a 6 s odporúčaním neschváliť ich. Najprv budeme hlasovať o bodoch 1 až 4, 7 až 22 s odporúčaním schváliť ich.
Bugár, Béla, podpredseda NR SR (2018-02-07):
Pán poslanec Osuský.
Blaha, Ľuboš, podpredseda NR SR (2024-01-19):
Poslanec Ondrej Dostál, nech sa páči.
Blanár, Juraj, podpredseda NR SR (2021-06-22):
Pán poslanec Blcháč, môžete reagovať na faktické poznámky.
Pellegrini, Peter, podpredseda NR SR (2020-07-10):
S reakciou na faktické pani poslankyňa Pleštinská.
Sulík, Richard, predseda NR SR (2011-07-08):
Prosím, hlasujte teraz o skrátení lehoty. (Hlasovanie.) Z prítomných 83 poslancov hlasovalo 78 za, 1 proti, 3 sa zdržali, 1 nehlasoval. Dohodli sme sa na skrátení lehoty.
Laššáková, Jana, podpredsedníčka NR SR (2015-09-24):
Pán poslanec, ja vás len chcem upozorniť, že zatiaľ rokujeme o skrátenom legislatívnom konaní a potom, keď bude prvé čítanie, tak môžete mať pripomienky. (Potlesk.)
Paška, Pavol, predseda NR SR (2014-11-10):
Pán poslanec Huba.
Budaj, Ján, minister životného prostredia SR (2020-07-24):
... a so zmenou, ktorá sa volá 21. storočie. Ale toto pozvanie (reakcie z pléna) patrí tým, ktorí sú ochotní... (Prerušenie vystúpenia predsedajúcim.)
J. Laššáková, poslankyňa: (2007-12-07):
A čo sa týka toho § 84a, naozaj, ide o nové znenie, pretože to navrhnuté znenie, ktoré bolo v mojom návrhu zákona, mohlo by vyvolávať určité pochybnosti, či nie je retroaktívne, takže preto sme to takto riešili. Ďakujem pekne.
Laššáková, Jana, podpredsedníčka NR SR (2015-02-10):
Nech sa páči, pán poslanec Šebej, nech sa páči, pán predseda výboru zahraničného, máte slovo.
Sulík, Richard, predseda NR SR (2011-06-01):
Prosím, hlasujte teraz o bodoch jeden a tri. (Hlasovanie.) Prítomných 145 poslancov, hlasovalo 76 za, 1 sa zdržal, 60, prepáčte, z prítomných 145 poslancov, hlasovalo 76 za, 1 proti, 65 sa zdržalo, 3 nehlasovali. Bod 1 a 3 spoločnej správy sme schválili.
Sabo, Michal, poslanec NR SR (2024-01-11):
Ďakujem za slovo a aj tebe, Dávid, za tvoje vystúpenie. Máš pravdu, odkedy sme tu v tomto pléne, toto zloženie, tak tu riešime iba pseudo témy. Nebudem dávať ten dlhý list všetkého, čo sme tu od hypoték po túto novelu namiesto toho, aby sme riešili naozaj skutočné problémy tejto spoločnosti, ale aj generácie, ktoré nám teraz rastie, ale aj tých budúcich generácii. Pozeráme sa tiež zároveň na to pokrytectvo dnešnej koalície, ktorá keď sa im to hodí, tak hovoria o rodinách, o hodnotách, používajú tu ľúbivú prefláknutú vetu, chceme to najlepšie pre naše deti. Skúška realitou – klimatická zmena, naša nepripravenosť na ňu, riešime ju. Neriešime. Dostupná zdravotná starostlivosť napríklad o duševné zdravie, lebo veď tie štatistiky nepustia. Riešime? Neriešime. A úroveň pôrodníctva, situácia jednorodičovských domácností, v ktorých podľa štatistík vyrastá 500-tisíc detí na Slovensku. Riešime? Neriešime. Dostupnosť dôstojného bývania, vzdelania, problém kritického myslenia, to by sa zišlo napríklad pán Bartekovi. A táto vláda nereflektuje na problémy, resp. na potreby mladých ľudí. Táto vláda jednoducho mladých ľudí prehliada alebo ich neberie vážne a dôkazom toho je aj, ako sa správali počas tvojho vystúpenia k tebe. V rozprave si vystúpil ako najmladší riadne zvolený poslanec tohto pléna, prinášal si do tejto, do tohto opozičného monológu svoj pohľad a tam sedel minister obrany, ktorý si niečo mrmlal popod nos a vyrušoval ťa. Pánsky klub po pravici sa povýšenecky chechtal okolo pána Jarjabka. Mňa to naozaj mrzí a sa mi zle na to pozeralo, bolo mi nekomfortne za teba, Dávid, ale som veľmi vďačný za tvoj príspevok, za to, že mladý, slušný, inteligentný, angažovaný, vzdelaný človek ako ty, sedí v tomto pléne a je skutočným hlasom mladej generácie, ktorý keď sa ozve, tak hneď začne argumentačným faulom. Ďakujem. (Potlesk.)
Pčolinský, Peter, doterajší podpredseda NR SR (2023-10-25):
Pán poslanec Vladimír Ledecký.
J. Rusnák, poslanec: (2001-12-19):
Pre mňa z tejto rozpravy je skutočne rozhodujúca podpora, ktorá tu bola naznačená, pretože ostatné vystúpenia, ktoré boli, hlavne v prvom vystúpení pána Baca, myslím si, že to skôr bola taká všeobecná politická rozprava a nebolo by dobré, keby sme všetko spolitizovali tu v tejto rozprave. Samozrejme, problém, ktorý bol naznačený, to je otázka zabezpečenia, to znamená finančného zabezpečenia. Takisto už bolo povedané, že do Bardejova išli peniaze, samozrejme, aj v budúcom štátnom rozpočte sa pamätá na to, aby Bardejov a potreby, ktoré sú tam, boli pokryté aj finančne. Takže ešte raz vás chcem poprosiť, aby ste svojím hlasovaním podporili náš poslanecký návrh do druhého čítania. Ďakujem. J. Migaš, predseda NR SR: Ďakujem. Chce sa vyjadriť spravodajca? Nech sa páči. Žiadam pána poslanca Mikloška, aby prišiel do rokovacej miestnosti, pretože bude predkladateľom ďalšieho návrhu zákona.
Matovič, Igor, poslanec NR SR (2016-06-07):
Robert Kaliňák to, prepáčte, povedal presne s týmto dôrazom: „fakt kompletne vymyslené“.
Laššáková, Jana, podpredsedníčka NR SR (2015-05-15):
Na vaše, na vystúpenie pána poslanca s faktickými poznámkami, za rána tak aj vtipnými miestami, sa prihlásili štyria páni poslanci: pán poslanec Martvoň, Brixi, Brocka, Přidal a pán poslanec Jurzyca. (Reakcia z pléna.) Ale ešte stále nie ste na, skúste, skúste šroubík jeden. (Smiech v sále.) Jurzyca. Končím možnosť prihlásiť sa s faktickými poznámkami. Nech sa páči, pán poslanec Martvoň.
J. Kovarčík, poslanec: (2009-09-08):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 24. augusta 2009 č. 1212 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 14. októbra 2009 a gestorský výbor do 16. októbra 2009. Otvorte, prosím, rozpravu.
Grendel, Gábor, podpredseda NR SR (2022-12-19):
Pán poslanec Šíbl sa hlásil do rozpravy v zmysle rokovacieho poriadku. Pán poslanec od rečníckeho pultu, ak teda platí tento záujem. Nech sa páči.
Blaha, Ľuboš, podpredseda NR SR (2024-01-24):
Pán poslanec Marek Lackovič, nech sa páči.
Laurenčík, Milan, podpredseda NR SR (2022-05-10):
Na faktické poznámky bude reagovať pán poslanec Radovan Kazda.
Figeľ, Ján, podpredseda NR SR (2013-11-28):
Ďakujem pekne. Vyčerpali sme čas určený na otázky pre predsedu vlády. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Richarda Vašečku a je na ministra školstva, vedy, výskumu a športu pána Dušana Čaploviča a znie: „Vážený pán minister, ako budete postupovať vo veci námietok rodičov a škôl voči novému šlabikáru, tzv. Hupsovej Lipke?" Nech sa páči, pán minister.
Martvoň, Anton, poslanec NR SR (2015-05-19):
Ďakujem pekne. Pán poslanec Hlina, to, čo ste povedali vo vzťahu k mojej osobe, tak celkom to nepasuje. Ten váš argument by pasoval v prípade, že by svojho kandidáta navrhol iba pán Kuffa s pánom Kvasničkom ako dvaja radoví poslanci. Lenže uvedomte si jednu vec, kandidáta na NKÚ navrhol predseda politickej strany SDKÚ, ktorá mala v dejinách trikrát premiéra. Čiže to nie je radový poslanec. Pán Frešo je predseda politickej strany, ktorá mala trikrát premiéra. Čiže tam je ten rozdiel. Čiže tým chcem povedať to, že, pán Hlina, aj vaše vystúpenie potvrdilo to, že opozícia nie je jednotná na jednotnom kandidátovi. Jednoducho presadzujete si iba svoje záujmy a vaše videnie sveta je, ako povedal pán Poliačik, iba čierno-biele. Tak ako to on tvrdil, že taká je šachovnica. Ale keď si zdvihnete tú šachovnicu, zistíte, že tam je iná farba zospodu, a jednoducho je to... a ten svet je farebný. Čiže, pán Hlina, ja sa vás spýtam takto, keď veríte v Žilinku ako jednotného opozičného kandidáta, ktorý bude mať minimálne 60 hlasov, tu sa vás spýtam, vzdáte sa poslaneckého mandátu, keď Žilinka nebude mať minimálne 60 hlasov? (Ruch v sále.)
Hudacký, Ján, poslanec NR SR (2014-09-16):
Ďakujem pekne, pán podpredseda. Ja chcem len zdôrazniť niektoré veci, ktoré tu kolega Mihál vypichol. A v podstate ten základný aspekt toho celého je, že deformujeme opäť podnikateľské prostredie cez odvodový systém, respektíve cez odpisový systém, ktorý zhoršuje, samozrejme, bilanciu toho podnikateľa tým, že základ dane sa mu bude zrejme zvyšovať a bude musieť zaplatiť vyššiu daň. Chcel by som pripomenúť len niektoré tie aspekty tohto návrhu. A tu mám pred sebou z nich jeden taký v súvislosti s limitom 36 mesiacov na výdavky, ktoré sa dotýkajú napríklad marketingových štúdií, prieskumu trhu alebo zmarených investícií. V podstate ten podnikateľ ešte nezačne podnikať alebo má pripravený projekt, dá si pripraviť marketingovú štúdiu prieskumu trhu, už tobôž, keď hovoríme o zmarenej investícii, že sa mu vôbec nevydarí, tak my mu prakticky takýto výdavok rozdelíme na tri roky. Takže to sú veci, ktoré určite nepomôžu podnikaniu na Slovensku, ale zhoršia podnikateľské prostredie. A keď som odporca harmonizácie základu dane z úrovne Európskej únie, niekedy rozmýšľam, že ak to pôjde tak ďalej, či nie je lepšie nechať v podstate Európskej únii rozhodovať, ako budeme mať v podstate stanovený základ dane. Ďakujem pekne.
Taraba, Tomáš, poslanec NR SR (2023-03-30):
... by sme... To je jedno, nechcem ísť do rozpravy.
A. Slafkovský, poslanec: (2010-03-04):
Ďakujem pekne.
M. Číž, podpredseda NR SR: (2008-10-30):
Takže teraz budeme pokračovať stanoviskami spravodajcov k jednotlivým bodom programu. Tibor Lebocký nám predloží spravodajskú správu k správe o lesnom hospodárstve vo výbore pre pôdohospodárstvo. Má slovo.
Baránik, Alojz, poslanec NR SR (2019-03-27):
Navrhujem termín hlasovania dnes o 17. hodine, ale predtým ešte poviem nasledujúce. Toto, čo tu navrhovateľka uvádzala, je čisto-čisté zavádzanie. Je to obraz toho, v akom stave je náš právny štát. Je to o tom, že tu sa v parlamente predkladá a koalícia si odsúhlasí zákon, ktorý je v zjavnom rozpore s našimi medzinárodnými záväzkami. Haagský dohovor hovorí jasne, s akou rýchlosťou sa má prerokovať tento druh veci. To, samozrejme, vylučuje, aby v takomto konaní prebehla obnova konania, pretože nikdy by tie podmienky, ktoré sú stanovené haagským dohovorom, nemohli byť splnené. To, čo tu uvádza pani navrhovateľka, sú extrémne prípady, ktoré neprichádzajú v úvahu na jednej strane, a na druhej strane uvádza to, čo potvrdzuje všetko to, že konania by mali prebiehať oveľa rýchlejšie, ako čomu zodpovedá tento návrh. Pretože tento návrh, samozrejme, hovorí o tom, že sa konanie má predlžovať donekonečna v podstate. Je úplne zjavné, že toto je, že sa vraciame do tej doby, kedy sa tu robia návrhy v parlamente na objednávku jednotlivcov, ktorí si dokážu zaplatiť čokoľvek. Slovensko je na smiech ako štát, kde neplatí právo, kde si môže niekto kúpiť zákon, kde si môže niekto kúpiť túto poslaneckú snemovňu a kde sa musíme hanbiť za to, že aký máme vzťah k našim medzinárodným právnym záväzkom. Je, toto celé je jedna obrovská hanba a treba povedať, že my, čo sa orientujeme v právnom prostredí, čo chodíme na súdy, vieme, kto sú tí advokáti, ktorí tieto veci si vedia zariadiť pre jeden konkrétny prípad, a kto chce, tak sa, tak si tie informácie nájde a nemusí byť na to ani advokát. Si tie informácie ľahko vygúgli, ľahko zistí, v akých veciach sa angažujú ľudia, ktorí dokážu za peniaze urobiť čokoľvek. A je to hanba nielen slovenským súdom, ale je to hanba aj advokátskej komore a všetkým, ktorí majú akýkoľvek dosah na to, ako náš právny štát funguje. Ďakujem.
Cmorej, Peter, poslanec NR SR (2021-11-09):
Tak ja by som rád vysvetlil, čo sa tu vlastne stalo. Pán Podmanický, keď ste tu neboli, tak ja som vystúpil v rozprave, v písomnej, a upozornil som nielen pani navrhovateľku, pani Záborskú, ale aj Janku, že došlo pri čítaní pozmeňovákov ku chybe, to aj pre vás, pán Blanár, neviem, či ste tu vtedy boli alebo neboli. (Reakcia z pléna.) Keby som, keby som si všimol tú chybu v tom, v tom, v tej šestke, ktorú hovoríte, že tam bola, tak pokojne upozorním aj na to, tú som si nevšimol. A upozornil som na to, že minimálne prvé dva pozmeňováky boli prečítané nesprávne. V paragrafe, ktorý to rieši, máme napísané, že pozmeňovacie návrhy musia byť prečítané doslovne. Doslovne. Neboli prečítané doslovne. Toto isté ste urobili vy z opozičného košiara pánovi poslancovi Šíblovi a on to tu potom čítal tri hodiny, chudák. Ale keď ja niečo takéto poviem pri interrupciách, tak som tu zrazu hejtovaný, že čo som si to dovolil voči pani Záborskej, voči pani navrhovateľke. Vy ste náhodou išli okolo a počuli ste, ako som vystúpil, keď sa hlásilo do ústnej, možno som to povedal tónom, ktorý sa vám nepáčil, ale ja som nepoužil žiadnu nadávku, ja som pani navrhovateľku žiadnym spôsobom neurazil na rozdiel od vás a na rozdiel od vášho kolegu z kultúry, pán Jarjabek. Ja som nikoho neurážal. Ak sa vás môj tón, pani navrhovateľka, dotkol, tak sa ospravedlňujem, ale podozrieval som teda, a teda neviem, že či príde k napraveniu, že jednoducho to chceli navrhovatelia odignorovať, to, že nesprávne prečítali prvé dva pozmeňujúce návrhy, a to je nespochybniteľné, lebo neboli prečítané v súlade s rokovacím poriadkom. Takže predpokladám, že toto si, toto si vyjasníme potom na tom grémiu zajtra. No takže ja som sa teda, ja sa vám teda ospravedlňujem, pani navrhovateľka, pokiaľ som sa vás nejako dotkol, a teda očakávam, že vy, pán Podmanický, keďže pán Jarjabek tu neni, sa ospravedlníte mne v tej faktickej, ktorú, dúfam, máte.
Bugár, Béla, podpredseda NR SR (2019-12-04):
Prezentujme sa a hlasujme o tomto návrhu. (Hlasovanie.) Prítomných 140 poslancov, za 67, proti 27, zdržalo sa 37 poslancov, 9 nehlasovali. Lehotu sme neskrátili, pán poslanec, nemôžme pristúpiť k hlasovaniu, až zajtra. Takže prerušujem rokovanie aj o tomto bode. Teraz prosím pani poslankyňu Sárközy, aby uviedla hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich (tlač 1822). Páni poslanci, ak tu nebude ticho, preruším rokovanie! Počkajte, pani poslankyňa. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1822.)
Ďuriš Nicholsonová, Lucia, podpredsedníčka NR SR (2018-11-30):
Pán poslanec Číž.
Pellegrini, Peter, podpredseda NR SR (2020-04-07):
Hlasujeme o bode 3 spoločnej správy s odporúčaním gestorského výboru neschváliť. (Hlasovanie.) Prítomných 130 poslancov, proti bolo 108, zdržali sa 22. Konštatujem, že tento bod sme neschválili.
T. Cabaj, podpredseda NR SR: (2009-06-25):
Teraz s reakciou na faktické poznámky – pán poslanec László Nagy.
Liba, Peter, poslanec NR SR (2020-05-20):
... ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania cestovného ruchu a o zmene a o doplnení niektorých zákonov v znení zákona č. 119/2019 Z. z. (tlač 112), v druhom čítaní. Národná rada Slovenskej republiky uznesením č. 146 z 20. mája 2020 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona, § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 41 z 20. mája 2020, Výbor Národnej rady Slovenskej republiky pre hospodárske záležitosti uznesením č. 23 z 20. mája 2020. Z uznesení výborov Národnej rady Slovenskej republiky uvedených pod bodom III tejto správy vyplýva jeden pozmeňujúci a doplňujúci návrh. Gestorský výbor odporúča tento jeden pozmeňujúci návrh schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto zákonu odporúča Národnej rade Slovenskej republiky vládny návrh zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania a cestovného ruchu a o zmene a doplnení niektorých zákonov, zákona č. 119/2019 Z. z. (tlač 112), schváliť v znení pozmeňujúceho a doplňujúceho návrhu uvedeného v tejto spoločnej správe, ktorý gestorský výbor odporúčal schváliť. Spoločná správa výborov Národnej rady Slovenskej republiky o výsledku rokovania návrhu zákona v druhom čítaní bola schválená uznesením výborov Národnej rady Slovenskej republiky pre hospodárske záležitosti č. 24 z 20. mája 2020. Týmto uznesením ma výbor zároveň poveril podľa príslušných ustanovení Národnej rady. Ďakujem.
Grendel, Gábor, podpredseda NR SR (2022-03-23):
Jedna faktická poznámka na vaše vystúpenie. Pán poslanec Eduard Kočiš, nech sa páči.
Hlina, Alojz, poslanec NR SR (2012-05-09):
Ďakujem pekne. Žiaľ, môžeme povedať, že rómsky problém je problémom triumvirátu troch premiérov, Mečiara, Dzurindu a Fica, kde jeden z nich už tu, chvalabohu, nie je. Rómsky problém je ich problémom preto, že ho neriešili, tvárili sa, že neexistuje, priamo, nepriamo uplácali Rómov, ich aktivistov alebo aj iných ľudskoprávnych aktivistov, kupovali si tak pokoj a akože sociálny zmier. Výsledkom toho je, že teraz na Slovensku máme cirka šesťsto sociálne vylúčených spoločenstiev, ktoré sa však už stávajú ohniskom napätia a bezpečnostným rizikom. Pani Nicholsonová, žiaľ, musím povedať k vášmu vystúpeniu, že počas vašej éry sa poškodilo nazeranie majoritnej spoločnosti na Rómov najviac. To, že Malacký a Dobrovodský boli hitom minulého roka, vzájomný vzťah ublížil obrovsky. To, že celé Slovensko pozeralo, ako to tam vyzeralo, na tých potkanov, utvrdilo nazeranie majoritnej spoločnosti a posilnilo stereotypy, ktoré tu boli. Použitie štátnych peňazí v Malackách bolo úplne a absolútne zvrátené, absolútne zvrátené, opakujem, keď poznáme, situácia, ktorá tam bola, a štát dal peniaze, a teraz počúvajte dobre, na terénnu prácu mediátora a zopár záchodov z Baumaxu, tak je to škandál, a to treba povedať. Štát dal osemtisíc euro na absolútne hlúposti. Dobrovodský je na pokraji nervového zrútenia a niekto mu zavolá, že je mediátor a chce to meditovať, tak si uvedomte tú situáciu. Ak sa budú štátne prostriedky takýmto spôsobom používať, tak to nebude plytvanie alebo nehospodárne nakladanie so štátnymi prostriedkami, a môžeme to definovať ako sabotáž. Ďakujem.
P. Hrušovský, podpredseda NR SR: (2001-12-06):
Ďalší v poradí prihlásený do rozpravy je pán poslanec Bajan. Nie je prítomný. Pán poslanec Baco Peter nie je prítomný. Páni poslanci, počúvajte teraz aj vy. Pani poslankyňa Mušková nie je prítomná. Pán poslanec Brhel nie je prítomný. Pán poslanec Slafkovský, nech sa páči, ako v poradí dvadsiaty deviaty prihlásený do rozpravy. Nech sa páči, prineste si aj druhú časť, nielen prvú. Je návrh, aby ste predniesli len prvú. Nech sa páči, hovorte.
Grendel, Gábor, podpredseda NR SR (2021-02-25):
Pán poslanec Kočiš.
Ďurica, Ondrej, poslanec NR SR (2020-09-22):
Ďakujem za slovo, pán predsedajúci. Skvelý český umelec, textár a spevák Daniel Landa má takú pieseň Andílek – debílek. A ja niekedy si spomeniem na túto pieseň, keď tu počúvam rôzne vyjadrenia a vidím, vidím tebe iskru v očiach a ten obrovský zápal, ako niektorí kolegovia poslanci vytvárajú a vyrábajú iniciatívu na to, aby stále viac a stále obšírnejšie kádrovali občanov Slovenskej republiky. Keď si pozerám niekedy také historické dokumenty, býva to na jednej spravodajskej televízii pomerne často, ktoré zachytávajú obdobie socializmu a komunistického režimu, tak sa pousmejem rovnako ako mnohí ďalší, ktorí to určite sledujú a zamýšľajú sa nad takou absurditou, kedy, kedy rôzne tie komentáre tých redaktorov televíznych zneli až tak, tak premotivovane. A niekedy mám pocit, že keď sa o 30-40 rokov budú títo ľudia na seba pozerať alebo keď zachytí televízia ich vyjadrenia, ich, ich taký ten politický zápas a tú húževnatosť, s akou dnes predkladajú rôzne zákony a tlmočia rôzne filozofie smerom, smerom povedzme k Európskej únie alebo k našim partnerom Spojených štátom americkým, tak mám pocit, že sa budeme rovnako pousmievať a budeme mať pocit rovnakej trápnosti. Ja vás chcem vyzvať, aby ste prestali kádrovať ľudí, aby ste prestali tu stavať jednoducho bariéry, aby ste prestali hodnotiť, kto je správny, kto je nesprávny, a hlavne aby ste prestali s tým, že len vy ste tí jediní, neomylní, správni a pravdiví. Ďakujem za slovo.
Šeliga, Juraj, podpredseda NR SR (2020-04-28):
Ďakujem. Ďalší v rozprave, pán poslanec Kuffa Filip, nech sa páči.
Pamula, Peter, poslanec NR SR (2019-10-16):
Ďakujem za slovo. Vážený pán predsedajúci, v rozprave vystúpila jedna pani poslankyňa, podala jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátenej lehote na hlasovanie o pozmeňujúcich a doplňujúcich návrhoch, ktoré odzneli z rozpravy. Dajte, prosím, hlasovať.
Bugár, Béla, podpredseda NR SR (2018-10-24):
Áno, ďakujem pekne. Ako jediný s faktickou, pán poslanec Sloboda, nech sa páči.
Pellegrini, Peter, predseda NR SR (2015-11-12):
Pán minister, chcete reagovať na, neviem, či to bola otázka, nech sa páči.
D. Lipšic, poslanec: (2008-02-05):
Po druhé chcem povedať, teda Afganistanom ste sa inšpirovali zatiaľ len vy v tomto prípade. A po tretie, pán minister, ja som nebol vo vláde, ktorá schvaľovala privatizáciu SPP. To je po prvé. A po druhé, keď som bol vo vláde následne a schvaľovali sa rôzne zmluvy, tak som pripravil a vláda schválila materiál, podľa ktorého bolo potrebné zverejňovať všetky zmluvy s výnimkou prípadov obchodného tajomstva, ale nie podľa toho, čo dohodne investor s ministerstvom hospodárstva. To bol môj vklad do transparentnosti tohto procesu. Vy ho poznáte, tú analýzu poznáte, napriek tomu podľa nej nepostupujete. A preto vás vyzývam ešte raz: Zverejnite tie zmluvy.
Malatinský, Tomáš, minister hospodárstva SR (2013-05-17):
Takže, vážená pani podpredsedníčka, vážené pani poslankyne, vážení poslanci, cieľom vládneho návrhu zákona, ktorým sa mení a dopĺňa zákon č. 78/2012 Z. z. o bezpečnosti hračiek a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, je transponovať smernicu Komisie 2012/7/EÚ z 2. marca 2012, ktorou sa na účely prispôsobenia technickému pokroku mení a dopĺňa časť III prílohy II k smernici Európskeho parlamentu a Rady 2009/48/ES o bezpečnosti hračiek. Smernica Komisie je novým nástrojom v legislatíve Európskej únie, ktorý umožňuje Európskej komisii, po konzultácii s členskými štátmi, priamo meniť základnú smernicu o bezpečnosti hračiek bez ďalšieho prerokovania v Rade a v Európskom parlamente. V tomto prípade sa znižujú povolené hodnoty kadmia v hračkách. Vzhľadom na to, že sa očakáva prijatie niekoľkých takýchto smerníc ročne, ministerstvo hospodárstva navrhuje vyčleniť z platného zákona o bezpečnosti hračiek tie ustanovenia, ktoré sa týkajú niektorých osobitných bezpečnostných požiadaviek na chemické vlastnosti hračiek, a následne ich upraviť formou vykonávacieho predpisu vydaného ministerstvom. Takýto postup umožní pružne reagovať na ďalšie prípadné zmeny v oblasti niektorých chemických vlastností hračiek a osobitných upozornení a informácií. Predložený návrh ďalej reaguje na poznatky aplikačnej praxe, z ktorej vyplynula potreba spresniť niektoré ustanovenia platného zákona o bezpečnosti hračiek. Týka sa to hlavne dokumentov, ktoré musia sprevádzať hračku, ďalej povinností dovozcov pred uvedením hračky na trh a informačných povinností orgánu dohľadu. Pozmeňovacím návrhom poslanca sa upravil proces notifikácie ôsob oprávnených na vykonávanie, posudzovanie zhody hračiek a vykonali sa niektoré legislatívno-technické úpravy. Súčasťou predloženého návrhu zákona je aj návrh vyhlášky ministerstva hospodárstva, ktorá upravuje oblasť bezpečnosti hračiek vyčlenenú zo zákona. Návrh zákona je v súlade s ústavou, s inými zákonmi Slovenskej republiky a s právom Európskej únie. Predložený návrh zákona nebude mať vplyv na verejné financie, podnikateľské prostredie, nebude mať sociálne vplyvy, ani vplyvy na životné prostredie a informatizáciu spoločnosti. Vážená pani podpredsedníčka, vážené poslankyne, poslanci, žiadam vás o podporu uvedeného návrhu zákona. Ďakujem.
Jurinová, Erika, podpredsedníčka NR SR (2015-11-20):
Pán poslanec Mikloško.
Ivan, Miroslav, poslanec NR SR (2019-04-05):
... sú jedným z najzávažnejších dôvodov, ktoré nás viedli k zvolaniu mimoriadnej schôdze Národnej rady Slovenskej republiky. Z uvedeného vyplýva, že dôsledkom nekompetentného riadenia Ministerstva dopravy a výstavby Slovenskej republiky sa kvalita cestnej a železničnej infraštruktúry Slovenskej republiky neustále zhoršuje, čo má za následok neustále horšiu dopravnú situáciu. Dopravný kolaps v podobe havárií niektorých cestných alebo železničných úsekov je len otázkou času. To by znamenalo obrovské hospodárske škody a malo nedozierne následky pre slovenskú ekonomiku. Nezodpovedné a nič neriešiace ukončenie zmluvy na jednom z najdôležitejších diaľničných úsekov bude mať obrovské finančné dosahy na rozpočet Slovenskej republiky a meškanie s termínom dokončenia zas na kvalitu cestnej dopravy a ďalšie znehodnocovanie ciest, ktoré už mali byt' dostavbou tohto úseku odľahčené. Tak ako v úvode spomenuté nezodpovedné riadenie ministerstva dopravy a organizácií zriadených ministerstvom dopravy, tak aj spôsob ukončenia zmluvy o výstavbe spomenutého diaľničného úseku D1 považujeme za mimoriadne závažné konanie ministra dopravy a poškodzujúce Slovenskú republiku, a preto navrhujeme, aby Národná rada Slovenskej republiky vyslovila nedôveru ministrovi dopravy a výstavby Slovenskej republiky Árpádovi Érsekovi. Ďakujem v tejto chvíli za slovo. (Potlesk.)
Grendel, Gábor, podpredseda NR SR (2022-11-10):
Prezentujme sa a hlasujme. (Hlasovanie.) Prítomných 138 poslancov, za 108, proti 22, zdržali sa 5, nehlasovali 3. Tento pozmeňujúci návrh sme schválili.
Kalivoda, Peter, poslanec NR SR (2023-12-15):
Ďakujem pekne, pán predsedajúci. Ja len kratučko, aby som nezdržiaval túto ctenú diskusiu, ale predsa len mi nedá, pani kolegyňa Gažovičová, na vás zareagovať. Pozastavili ste sa vo svojom príspevku nad tým, že vláda, konkrétne myslím, že ste spomínali pána ministra Tarabu, vymenila nejakého štátneho úradníka. A čo robila predtým predchádzajúca vláda? Prednostov okresných úradov vymenila šmahom ruky. Na ministerstve životného prostredia konkrétne vymenil všetkých generálnych riaditeľov pán minister Budaj, niekoľkých dokonca aj viackrát za sebou. A nepočul som vás ani teraz, ani v minulosti, že by ste to tu vašim kolegom a novým mentorom z OĽANO kedykoľvek vyčítali. (Reakcia z pléna.) Nepamätám si to naozaj. Skúste preto možno merať rovnakým metrom. Ďakujem pekne.
Gašpar, Tibor, poslanec NR SR (2024-02-08):
Ďalej hlasujeme o bode 322 druhého pozmeňujúceho návrhu pána poslanca Galka.
Kollár, Boris, predseda NR SR (2022-06-24):
S faktickou poznámkou traja poslanci: pán poslanec Taraba, Suja, Benčík. Nech sa páči, pán poslanec, máte slovo.
Klus, Martin, poslanec NR SR (2017-01-31):
Martin, ďakujem ti veľmi pekne za tvoje vystúpenie. Myslím si, že malo všetko, čo malo mať, a veľmi presne si pomenoval to, v čom je tento návrh zákona nespravodlivý a prečo bolo dôležité, že k nemu pán prezident zaujal taký postoj, aký zaujal. Verím, že to bol aj štart do budúcej diskusie k tým témam, ktoré si naznačil. To znamená predovšetkým odluku cirkvi od štátu. A ja verím tomu, že táto diskusia napriek tomu, že bude dlhá, nakoniec skončí tým, že bude omnoho spravodlivejšia ako stav, v ktorom sa momentálne nachádzame. Aj o tom je veto pána prezidenta. Aj preto verím, že viacerí kolegovia prehodnotia svoju voľbu a budú hlasovať v tomto najbližšom hlasovaní v súlade s tým, čo pán prezident vo svojom vete jasne pomenoval. Ďakujem pekne.
Matej, Ondrej, poslanec NR SR (2011-09-14):
Ďakujem pekne za slovo. No ja viem, že sa vám to zle počúvalo, tomu rozumiem, aj tým vašim reakciám. Chcem sa najprv v reakcii poďakovať kolegovi Kaliňákovi. Fakt som nemal večeru a teším sa na hrušku s jablkami. A viacerí, ja nebudem reagovať podrobne, ale zareagujem, viacerí ste hovorili, že som odpútaval a nedržal som sa témy. Ja som sa jej držal. To, že ako bola vybratá budova daňového úradu, akým procesom, všetci dobre vieme. Niekoľkokrát to bolo prezentované. Ale ešte raz. Rozdiel je v tom, 0,7 mil. plus do štátnej kasy oproti vám, vy ste to mali podpísanú tú zmluvu, nie ja. Nehnevajte sa na to, to sú fakty. Vy ste to mali podpísané za 2 mil. eur. A vôbec vám nevadí? Tak ja toto viem vysvetliť ľuďom, aj tým, ktorým tým bilbordom želám šťastnú cestu domov. Že vy ste na mýte dali preč 220 mil., to nie je odpútavanie, to je fakt. To je úplný riadny fakt. A posledné, na čo zareagujem, kolega Ondruš, len fakt je to, že o tigrovi sa písalo hlavne preto, lebo vláda vtedy prijala reformy, prijala zákony, o ktorých tiež vtedajšia opozícia hovorila, že prinesú zle, že zaťažia občanov. Nestalo sa tak. (Reakcia z pléna.) Nestalo sa tak. (Reakcia z pléna.) Neviem, či mám reagovať, alebo bude kľud, pán predseda? (Reakcia predsedajúceho: „Prosím?“) Že reagujú na mňa, ale neviem, či môžem pokračovať? (Smiech v sále.) Bojím sa... (Prerušenie vystúpenia predsedajúcim.)
B. Bugár, podpredseda NR SR: (2005-09-21):
(Hlasovanie.) Prítomných je 80 poslancov, za 77, zdržal sa 1, nehlasovali 2. Návrh zákona sme postúpili do druhého čítania. B. Opaterný, poslanec: Teraz, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre vzdelanie, vedu, šport a mládež, kultúru a médiá. Ďalej aby za gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 31 dní.
Kočiš, Eduard, poslanec NR SR (2022-02-23):
Ďakujem pekne za slovo, pán predsedajúci. Pán kolega Fico vo svojej rozprave veľmi správne poznamenal, že tieto skutky, ktoré sú zrejmé z týchto odposluchov, vôbec nesmieme brať na ľahkú váhu. Obrovský nezáujem médií hlavného prúdu spôsobil akurát to, že mnohí občania Slovenskej republiky môžu mať ohľadne tejto celej vyhrotenej situácie buď nejaké nevyjasnené informácie, alebo možno celkom týmto informáciám neveria, ale môžem ich naozaj ubezpečiť, že toto legálne získané odposluchy odobrené súdom, čiže nikto si ich nevie ani upravovať, ani prekresľovať, ani do nich vniknúť nejakým spôsobom, aby to týmto vyšetrovateľom buď uľahčil, alebo nejakým spôsobom skomplikoval. Čiže koaliční poslanci, ktorí tuná napádajú už tretí deň tieto legálne získané odposluchy a ich prepisy stále poukazujú iba na to, že sú to vety a slová vytrhnuté z kontextu, sú na sebe absolútne nezávislé a niektoré veci tam vraj povedali lídri opozičných strán a boli zakomponované do týchto odposluchov. Čiže elitní vyšetrovatelia ako Ďurka a Čurilla pri týchto údajných neformálnych debatách, ktoré viedli na úrovni štvrtej cenovej bez obsluhy, sa takýmto prezentujú ako naozaj elita hodná povýšenia v rámci štruktúr NAKA a takýto vyšetrovatelia nie že sú postihnutí alebo pykajú za svoje konanie, práve naopak, títo vyšetrovatelia boli povýšení z hodnosti nižšej na hodnosť vyššiu len preto, že sa správajú takto úctivo, profesionálne, kultúrne a jednoducho prezentujú pozíciu vyšetrovateľa naozaj v tom najlepšom svetle. Čiže vážené kolegyne, vážení kolegovia, ak budeme hlasovať o vyslovení nedôvery pánovi ministrovi Mikulcovi, ktorý o tejto záležitosti úplne od úplného začiatku vie a vedel, hlavne toto treba brať na zreteľ a takto treba aj hlasovať.
Mihál, Jozef, poslanec NR SR (2015-11-11):
Ďakujem. Nadviažem na faktickú poznámku pána Hraška, ktorý vlastne nepriamo, a to sa teda tiež nesmie, reagoval na pani Tomanovú. Ak táto schôdza, ak tento parlament nie je len divadielko, tak poprosím všetkých uvedomiť si, že teraz rokujeme o vládnych návrhoch zákonov, ktoré tak či onak majú nejaký dopad na štátny rozpočet, a následne sa debatuje a rokuje o štátnom rozpočte. Ak toto nie je divadielko pre ľudí, ktorí tomu nerozumejú, tak prosím vás, pani Tomanová, rešpektujte to, že tu ako poslanci máme právo prednášať návrhy, ktoré, samozrejme, majú aj dopad na štátny rozpočet, a ak takýto návrh prijmeme, tak, samozrejme, potom nasleduje rokovanie o štátnom rozpočte, kde sa ten návrh po tej finančnej stránke zapracuje. Takže ak toto je nie celé cirkus pre voličov, ale parlament Slovenskej republiky, tak to, prosím vás, rešpektujte. Druhá vec, Európsky sociálny fond. Pani Tomanová, vy ste tá posledná, ktorá sa k tomuto má právo nejakým spôsobom vyjadrovať. Veľmi dobre viete, že rok nám trvalo, pokým sme poupratovali ten bordel, ktorý zostal po vás v oblasti projektov a Európskeho sociálneho fondu. Veď len vám pripomeniem tie vaše slávne sociálne podniky. Stálo nás to 11 mil. eur. To sme zachrániť po vás nevedeli, lebo to bol obrovský průser, obrovská blamáž. Ďalšie projekty. Vzdelávanie Rómov na počítači napríklad a ďalšie a ďalšie nezmysly rádovo znovu za desiatky miliónov eur. Naši ľudia to museli po vás upratovať, aby Slovensko malo tú hanbu čo najmenšiu. Toto nám trvalo rok. Naša vláda realizovala 15 mesiacov... (Prerušenie vystúpenia časomerom.)
Hrnčiar, Andrej, podpredseda NR SR (2018-05-24):
Pani poslankyňa Remišová je ďalšou vystupujúcou v rozprave.
M. Hort, podpredseda NR SR: (2007-05-17):
Nech sa páči, pani poslankyňa Tkáčová.
M. Hort, podpredseda NR SR: (2008-10-28):
Prosím teraz spravodajcu z výboru pre financie, rozpočet a menu poslanca pána Michala Lukšu, aby informoval Národnú radu o výsledku prerokovania správy vo výbore. Nech sa páči, pán spravodajca, máte slovo.
Jurinová, Erika, podpredsedníčka NR SR (2013-05-16):
Prerušujem rokovanie o tomto bode programu. Kľud, prosím, v miestnosti. Ďalším bodom programu je druhé čítanie o návrhu poslanca Richarda Rašiho na vydanie zákona... (ruch v sále) – páni poslanci, prosím, kľud, ak vás môžem poprosiť, choďte si to vonku povedať –, ktorým sa mení zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Návrh zákona má parlamentnú tlač 422. Spoločná správa výborov má tlač 422a. Dávam slovo poslancovi Richardovi Rašimu, aby návrh zákona odôvodnil. Nech sa páči. (Rokovanie o návrhu poslanca Národnej rady Slovenskej republiky Richarda Rašiho na vydanie zákona, ktorým sa mení zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 422.)
Viskupič, Jozef, poslanec NR SR (2015-02-05):
Ďakujem za poznámku a myslím si, že obaja sa zhodneme, že naozaj ja som teda nevidel väčšinu europoslancov bývalého funkčného obdobia, a myslím si, že toto funkčné obdobie okrem Braňa Škripeka, ktorý sa objavil, myslím, že raz na eurovýbore, a Richard Sulík, ktorý tu bol raz privítaný na balkóne, sme nemali tú možnosť, a je takmer rok od volieb. Ja na druhej strane si myslím, že existuje mechanizmus tzv. akcelerácie dopytu ponukou, čiže keď im vytvoríme ponuku, a to je to, že by sme im dali možnosť vystúpiť tu v pléne, možnože sa dočkáme, že niektorí europoslanci prejavia vyšší záujem. Predsa len táto naša malá Národná rada v Národnej rade, ako sa tak ľudovo hovorí eurovýboru, je pracovný orgán parlamentu a tie výhovorky, ktoré som ja čítal aj v médiách, že niekedy sa kryjú zasadnutia eurovýborov s rokovaním, či už v Bruseli, alebo v Štrasburgu, preto je, ja totižto čakám, doteraz čakám, že nieže sa požiada predseda Národnej rady, či im túto možnosť umožní automaticky, ale že príde sem požiadavka europoslanca vystúpenia v pléne. Tento mechanizmus náš rokovací poriadok pozná, a ak prvý europoslanec požiada o vystúpenie v pléne a plénum ho odmietne, potom tento návrh zákona bude omnoho aktuálnejší. Teraz si myslím, že vytvárame taký všeobecný predpoklad, aby sme, aby sa nemohli vyhovárať europoslanci na to, že neexistuje možnosť a nechcú riskovať politizáciu i... (Prerušenie vystúpenia časomerom.)
Glváč, Martin, podpredseda NR SR (2018-02-01):
Pán poslanec, doplňujúca otázka, nech sa páči.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 134 poslancov, za 118, proti 10, zdržalo sa 6, hlasovali všetci prítomní. Konštatujem, že sme tento návrh schválili. Ďalej budeme hlasovať o bode 44 programu, je to prvé čítanie o vládnom návrhu zákona, ktorým sa mení a dopĺňa zákon č. 180/2014 o podmienkach výkonu volebného práva (tlač 1212). Prosím spravodajcu z výboru pre verejnú správu a regionálny rozvoj pána poslanca Petra Dobeša, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1212.)
P. Hrušovský, predseda NR SR: (2004-09-10):
(Hlasovanie.) 122 prítomných, 109 za, 1 proti, 12 sa zdržalo. Návrh zákona Národná rada Slovenskej republiky schválila. Teraz dávam slovo pánovi poslancovi Vavríkovi, aby z poverenia výboru pre obranu a bezpečnosť uviedol návrhy k prerokúvanému vládnemu návrhu zákona, ktorým sa mení a dopĺňa zákon č. 370/1997 Z. z. o vojenskej službe v znení neskorších predpisov (tlač 766). Pán poslanec Vavrík, nech sa páči. R. Vavrík, poslanec: Pán predseda, poprosím, aby ste dali hlasovať o pozmeňujúcich návrhoch uvedených v spoločnej správe. Ide celkom o 4 pozmeňujúce návrhy s odporúčaním gestorského výboru schváliť.
P. Paška, predseda NR SR: (2010-01-20):
(Hlasovanie.) 137 prítomných, 135 za, 1 sa zdržal, 1 nehlasoval. Návrh sme pridelili výborom. Pán poslanec Pavlis uvedie v prvom čítaní hlasovanie o vládnom návrhu zákona č. 92/1991 Zb. o podmienkach prevodu majetku štátu na iné osoby, je to tlač 1448. (Hlasovanie o vládnom návrhu zákona, ktorým sa mení zákon č. 92/1991 Zb. o podmienkach prevodu majetku štátu na iné osoby v znení neskorších predpisov a mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1448.)
T. Cabaj, podpredseda NR SR: (2009-04-29):
Vyhlasujem rozpravu za skončenú. Pani predkladateľka, chcete sa vyjadriť? Nie. Ani pán spravodajca. Prerušujem rokovanie o tomto bode programu a vyhlasujem obedňajšiu prestávku do 14.00 hodiny. (Prerušenie rokovania o 12.07 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2022-06-15):
Vyhlasujem všeobecnú rozpravu za uzavretú. Pán navrhovateľ už povedal zrejme, nebude mať záujem o záverečné slovo. Pán spravodajca? Nech sa páči.
Klus, Martin, podpredseda NR SR (2019-12-03):
Ďakujem, pani poslankyňa. A teraz sa pýtam, či sa chce niekto do rozpravy prihlásiť ústne. Dvaja páni poslanci, končím možnosť prihlásiť sa ústne. Pán poslanec Pamula, nech sa páči.
Jurinová, Erika, podpredsedníčka NR SR (2014-11-09):
Pán poslanec Lipšic. Prosím vás, zapnite pána poslanca Lipšica.
Šefčík, Marek, poslanec NR SR (2023-06-21):
Ďakujem pekne za slovo, pán predsedajúci. Vážené kolegyne, kolegovia, poslankyne, poslanci, vážený pán minister, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania vládneho návrhu zákona. Národná rada Slovenskej republiky uznesením z 20. júna 2023 číslo dva-tri-osem-sedem sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila aj lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu zákona nerokovali. Gestorský výbor konštatuje, že od, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 812 z 20. júna 2023 odporúčal návrh zákona schváliť. Výbor Národnej rady Slovenskej republiky pre vzdelávanie, vedu, mládež a šport v uznesení č. 237 z 21. júna 2023 odporúčal návrh zákona schváliť. V uznesení výboru uvedených v III. časti tejto spoločnej správy nevyplývajú žiadne pozmeňujúce a doplňujúce návrhy. Gestorský výbor odporúča Národnej rade Slovenskej republiky vládny návrh zákona schváliť. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport, čo bol gestorský výbor z 21. júna 2023 č. 238. Týmto uznesením ma výbor zároveň poveril, aby som na schôdzi Národnej rady Slovenskej republiky informoval o výsledku rokovania výborov o stanovisku a návrhu gestorského výboru. Ďakujem, pán predsedajúci, skončil som. Môžete otvoriť rozpravu.
Hlina, Alojz, poslanec NR SR (2014-06-12):
Nejdem reagovať.
Jurinová, Erika, podpredsedníčka NR SR (2012-07-03):
Ďakujem pekne, pán predseda. No, mňa zarazilo opäť iba to, že ste nás tak nepriamo nazvali populistami, hej, že ktorí predkladajú zmenu rokovacieho poriadku. Vec, ktorú sme otvorili, naozaj vyprovokovalo skladanie kamery. To je pravda. Ale ak by sme chceli z toho vytĺkať kapitál, tak máme prizvané médiá, odprezentovali by sme tento návrh, robili by sme všetko preto, aby to bolo dostatočne medializované, robili by sme vyhlásenia voči odstraňovaniu kamery. Nie. My sme si povedali, že radšej nie. V tichosti pripravíme kratučkú, maličkú, jednoduchú novelu, aby sa naozaj zabránilo špekuláciám pri podpisovaní. To bolo všetko. Ďakujem.
Sulík, Richard, predseda NR SR (2011-03-24):
Prosím, hlasujte teraz. (Hlasovanie.) Z prítomných 146 poslancov hlasovalo 68 za, 43 proti, 31 sa zdržalo, 4 nehlasovali. Národná rada neschválila posunutie tohto návrhu zákona do druhého čítania. Poprosím spravodajcu z výboru pre hospodárstvo poslanca Ľudovíta Jurčíka, aby uviedol hlasovanie v prvom čítaní o návrhu poslancov Národnej rady Slovenskej republiky Vladimíra Faiča, Ľubomíra Jahnátka a Petra Žigu na vydanie zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov (tlač 291). Nech sa páči.
Laššáková, Jana, podpredsedníčka NR SR (2013-06-20):
Je všeobecný súhlas, aby sme vyhoveli? Áno? Ďakujem pekne. Takže nech sa páči, pán poslanec Viskupič, máte slovo. (Ruch v sále.) Páni poslanci, poprosím vás, pán poslanec Viskupič vystúpi v rozprave, o pokoj. Páni poslanci, kto ste v skupinkách, nech sa páči, môžte si prerokovať veci vonku.